Mažoji panda

Mažoji panda (Ailurus fulgens) – mažųjų pandų (Ailuridae) šeimos žinduolis. Paplitęs Himalajuose nuo Nepalo iki Mianmaro bei pietvakarių Kinijoje.

Kūno dydis 51-63,5 cm, uodega 28-48 cm. Skirtingai nei atrodo iš pavadinimo, mažoji panda artimesnė meškėnui nei didžiajai pandai, priklausančiai lokinių šeimai. Mažoji panda dėl panašumo į meškėną seniau buvo priskiriama meškėniniams, tačiau dabar išskirta į atskirą šeimą. Dieną ji miega, susirietusi ant šakos ir uodega prisidengusi akis arba prispaudusi galvą prie krūtinės. Maitinasi naktimis, daugiausiai bambukų ūgliais, nors mielai ėda žolę, šaknis, vaisius, giles, peles, paukščius ir jų kiaušinius.

Kategorija:Plėšrieji žinduoliai